‘n Sokkerspeler en die Star Seaside Home – Kameel se gebabbel
‘n Sokkerspeler en die Star Seaside Home
On Junie 21, 2018 Junie 22, 2018 By KameelIn Die Lewe
Nee, ek is nie ‘n sokker fanatikus nie, maar elke vierde jaar kyk ek en Ken die wêreldbeker sokker. Ek het ook nooit ‘n gunsteling span gehad nie; deur die verloop van die toernooi het ek ‘n span gekies en dan – tot nadeel van my senuwees – ‘n lojale ondersteuner geword. Twaalf jaar gelede het alles verander. ‘n Jongman in die Portugese span het my hart diep geraak, en toe sokkerboots en al daar ingeklim. Nie deur sy looks, of sy naam, of sy spel nie… nee alleenlik omdat hy soos ‘n Star Seaside seun gelyk het. Ken wat weet hoe ek oor arm, verwaarlooste kinders voel het my verseker dat Cristiano Ronaldo (Ja, dit was hy) nie my jammerte of omgee hart nodig het nie. Hy is ‘n sokkerspeler en sekerlik skatryk. Maar my eerste indruk van hom het gebly, en ek het ‘n Portugese ondersteuner geword.
Dat Ronaldo volgens die kommentators die wêreld se beste sokkerspeler is, is ek bly oor. Dat hy skatryk is, is ook goed maar vir my bly hy daardie “seuntjie” wat my hart so diep geraak het. Ek het nooit oor hom opgelees nie; wil nie al die negetiewe dinge hoor wat mense gedurig kwytraak nie. Gister besluit ek om oor sy kinderlewe te google, en ja daar staan dit. Arm grootgeword. Die jongste van vier kinders met ‘n alkoholis as pa. Nie goed op skool gedoen nie… wou op veertienjarige ouderdom die juffrou met ‘n stoel gooi ens. Bekende stories, soos dié wat ek by die Star.Seaside Home gehoor het. My hart was nie verkeerd in sy oordeel nie.
Magriet versus Magrieta – Die Vreemdeling
12 gedagtes oor “‘n Sokkerspeler en die Star Seaside Home”
Jou hart was nie verkeerd nie.
Junie 21, 2018 om 6:02 nm	 Antwoord
Nope, hy was nie verkeerd nie. Nou sit ek met ‘n wêreldbekende sokkerspeler in my hart. Iemand om voor te bid!!!
Junie 21, 2018 om 6:09 nm	 Antwoord
Dis altyd lekker wanneer iemand goed uit slegte omstandighede kom.
Junie 22, 2018 om 6:24 vm	 Antwoord
Dit is net so. So bly hy het bo uitgekom.
Junie 22, 2018 om 6:54 vm	 Antwoord
Dit wys jou net: die “arme” kind styg uit bo sy omstandighede. Dan is Kameel ook nog reg met haar mensekennis. Dis fyn aanvoeling en meeleweing wat daardie deurtjies oopmaak.
Junie 23, 2018 om 8:46 vm	 Antwoord
Ek lag nou…. ek dink as jy my hart kan sien lyk hy kompleet soos ‘n oorlaaide taxi, met mense wat oral uitpeul, en vasklou om nie uit te val nie. Ek sou nou wat gee om die prentjie in my kop, te kan teken… jy weet so ‘n comic prentjie 😀😀😀
Junie 23, 2018 om 9:03 vm	 Antwoord
Ha ha, ek sien ook jou taxi prentjie. Ek kyk op oomblik fliek, wat ongewoon vir my is. Meer ongewoon omdat ek hom al gesien het. Dis “Australia”. Gaan oor Billabong country. Hul pak ou vragmoter met alles en nog wat, tot hoooog. Dan laai hul nog aboroginies langs pad op wat bo-op pakkaas saamry, nes jou taxi. Waltzing Mathilda https://en.wikipedia.org/wiki/Billabong
Junie 23, 2018 om 9:38 vm
Kom nou Camilla wees eerlik dit gaan oor sy voorkoms!!
Julie 9, 2018 om 2:51 nm	 Antwoord
Hierdie keer is dit rêgtig moeder Kameel se hart wat praat ❤
Julie 9, 2018 om 3:16 nm	 Antwoord
Jou hart is ‘n hotel met baie kamers.
Julie 13, 2018 om 10:16 vm	 Antwoord
Partykeer wens ek ek het iemand anders se hart gehad. My hart maak my moeg… veral nou dat ek ouer word. Dis iets wat ek nie werklik kan beskryf nie. Ek gaan heel rustig aan met die lewe en eweskielik sien ek iemand. Dit voel fisies of my hart van binne vergroot en aan die brand slaan. Dan kan ek maar weet daardie persoon is daar om te bly en dit gaan saam met ‘n diep omgee. Daar is nie antibiotika vir dit nie 🤔
Julie 13, 2018 om 10:30 vm	 Antwoord
Ek is seker jy kry ook groot bevrediging uit die vriendskap (mits dit wedersyds is), maar ek weet wat jy bedoel – soms voel ‘n mens jy verloor sulke stukkies van jouself, afgestaan aan ander mense,
Julie 13, 2018 om 11:11 vm
Kameel – Lekker speletjie
Kameel – wêreldreisigers
Kameel -Verwelkomingspartytjie en die blues
Kameel – Die pastoor en die koppie tee
Kameel – Camilla in Rebusfontein
Argiewe Kies Maand Julie 2019 Junie 2019 Mei 2019 April 2019 Maart 2019 Februarie 2019 Januarie 2019 Desember 2018 November 2018 Oktober 2018 September 2018 Augustus 2018 Julie 2018 Junie 2018
scrapydo2.wordpress.… oor Kameel – Lekker spe…
Kameel oor Kameel – Lekker spe…
woordnoot oor Kameel – Lekker spe…